als_Latn dik_Latn sag_Latn
Jose Mourinho kërkon që bosat e Manchester United të blejnë yllin e Tottenham, Harry Kane për shumën e 100 milionë funte dhe të injorojnë Cristiano Ronaldon. Trajneri i skuadrës nga Old Trafford, Mourinho e ka bërë të qartë se do të preferonte një transferim të Kane shumë herë më mirë se një tentativë për të rikthyer Ronaldon te Manchester United. Sulmuesi 32-vjeçar i Real Madrid është përfolur për një rikthim të mundshëm te ish-klubi i tij, United, që pas pretendimit për tu larguar nga Spanja, për shkak të përfshirjes në një process për evazion fiskal, me zëvendës presidentin ekzekutiv, me Ed Woodward që po shikonte mundësinë për të nënshkruar një marrëveshje me vlerë mbi 100 milionë funte për yllin portugez të vlerësuar “Futbollisti i Vitit”.
Por tani që duket se Ronaldo mund të qëndrojë në Bernabeu, Mourinho u ka kërkuar punëdhënësve të tij që të bëjnë një ofertë në adresë të Tottenham, të tillë që Spursat të mos mund ta refuzojnë për objektivin afatgjatë, Kane, sikurse dhe për të finalizuar tratativat me Real Madrid, për sulmuesin Alvaro Morata, të vlerësuar 60 milionë funte. Nga ana tjetër, Tottenham insiston se nuk do të marrë në konsideratë asnjë ofertë për yllin e ekipit, por një ofertë tunduese, në proporcion me atë të Ronaldos, rreth 100 milionë funte, padyshim që do të lëkundte presidentin Daniel Levy.
als_Latn als_Latn